γ) Ένας άλλος παράγοντας ήταν η εμπειρία που είχαν αποκτήσει οι Έλληνες από την εφαρμογή αυτού του θεσμού κατά τους προηγούμενους αιώνες. Στη συνάφεια αυτή πρέπει να υπογραμμίσουμε ιδιαίτερα την εμπειρία του να λειτουργούν ως κοινοτικό σώμα που είχαν αποκτήσει οι Ελληνικοί πληθυσμοί που είχαν πρόσφατα βρεθεί υπό Βενετική κυριαρχία, ιδίως οι Πελοποννήσιοι. Δεν είναι, διόλου τυχαίο το ότι ο θεσμός της τοπικής αυτοδιοίκησης γνώρισε στη διάρκεια της εξεταζόμενης περιόδου τη μεγαλύτερη ανάπτυξη στην Πελοπόννησο όπου στα χρόνια της β΄ Bενετοκρατίας (1685 - 1715) διαδραμάτησαν σημαντικό ρόλο οι εκπρόσωποι των κοινοτήτων των χωριών (οι γέροντες ή δημογέροντες) και οι λεγόμενες αστικές κοινότητες στις πόλεις.